Source: https://birosag.hu/video-projekt
Timestamp: 2019-11-15 04:49:38
Document Index: 8330587

Matched Legal Cases: ['bíróság ', 'bíróság ', 'bíróság\n', 'bíróság ', 'bíróság ', 'bíróság ']

VIA VIDEO projekt | Magyarország Bíróságai
A bírósági eljárások időszerűségének javítása, az eljárások átláthatóságának növelése alapvető társadalmi elvárás, melyhez kapcsolódóan az Országos Bírósági Hivatal (OBH) kiemelt célja az egyre szélesebb körű és hatékonyabb elektronikus bírósági ügyintézés megvalósítása, ezen belül pedig az országos szintű távmeghallgatás és tárgyalótermi kép- és hangrögzítés bevezetése.
Ennek érdekében az OBH Elnöke belső projektet indított el 2018. szeptemberében melynek célja, hogy a bíróságok munkáját a XXI. századi követelményeknek megfelelő technikai eszközökkel segítse és megvalósuljon a bírósági tárgyalótermek távmeghallgatásra alkalmas összekötése a nemzetközi szervekkel, belföldi társintézményekkel és más bíróságokkal.
Az eszközök alkalmasak az eljárásban részt vevő személyek biztonságának garantálására, az állampolgárok oldaláról pedig a bíróság előtti megjelenéssel járó idő és költség ráfordítások csökkentésére, ezzel is erősítve a bíróságok szolgáltató jellegét.
A tárgyalótermi kép- és hangrögzítés elősegíti a tárgyaláson történtek pontos, valósághű dokumentálását. Cél, hogy a felvételek rögzítése, visszanézése, jegyzetekkel ellátása ugyanabban a rendszerben történjen, az annotáló rendszer használatával a bírónak legyen lehetősége visszakeresni azt a tárgyalási részletet melyre szüksége van.
A tárgyalások kép- és hangfelvételekkel való rögzítése egyrészt kiválthatja a klasszikus jegyzőkönyv-vezetési munkát, nagymértékben gyorsítva ezzel a határozatok megszületését, másrészt garantálhatja a tárgyalások pontos, szükség esetén bármikor rendelkezésre álló dokumentálását.
A bírósági tárgyalótermek távmeghallgatásra alkalmas összekötése a belföldi társintézményekkel és más bíróságokkal képes a perben részt vevő személyek biztonságának garantálására, illetve a bíróság előtti megjelenéssel járó idő és költség megtakarítására, ezzel is erősítve a bíróságok szolgáltató jellegét.
A korábban lezárult előkészítő projekt keretében – a technikai feltételek tervezése mellett – a távmeghallgatás és a tárgyalótermi kép- és hangrögzítés alkalmazása jogi lehetőségeinek vizsgálatára is sor került. Ennek alapján javaslat készült az új eljárási törvények kodifikációja során figyelembe veendő kiegészítésekre, módosításokra.
A projekt megvalósítása, valamint az előkészítés eredményeinek felhasználása részben a Nemzeti Infokommunikációs Szolgáltató Zrt. „Elektronikus megoldás az eltérő földrajzi helyszíneken történő közigazgatási ügyintézés munkaszervezésének és kommunikációjának fejlesztésére” című projektje keretében történt meg. A projekt során országszerte 215 távmeghallgatási végpontot alakítottak ki a bíróságokon, járási és kormányhivatalokban, kormány- ablakokban, illetve büntetés-végrehajtási intézményekben.
2018. őszéig 72 bírósági tárgyalóterem került felszerelésre távmeghallgatásra alkalmas eszközökkel. A következő időszakban saját forrásból további 112 bírósági tárgyalóteremben alakítanak ki távmeghallgatási végpontot, ezáltal minden bírósági épület elérhető lesz videokonferencia által.
Az OBH távlati célja: minden tárgyalóterem távmeghallgatásra, valamint tárgyalótermi kép- és hangrögzítésre alkalmas eszközzel való felszerelése.
Miskolcon hallgatta ki a tanút a holland bíróság
Hetvenkét bírósági végponton telepítették a távmeghallgatáshoz szükséges infrastruktúrát
103 távmeghallgatás csak decemberben
Távmeghallgatás: költséghatékonyabb meghallgatás a bíróságokon
Tovább bővül a távmeghallgatás: újabb 25 járásbíróság technikai felszerelésére készültek el a kiviteli tervek
Nem kellett a nagykanizsai tanúnak Miskolcra utaznia kihallgatásra
Több mint másfélezer meghallgatás a bíróságokon
A Miskolci Törvényszéken tartották a legtöbb távmeghallgatást 2019 februárjában
Távmeghallgatás földrajzi határok nélkül a Balassagyarmati Törvényszéken is
Az eljárás alá vont személyt a rendőrségről nem kell átkísérni a bíróságra
Élesben vizsgázott a távmeghallgatási rendszer Kaposváron
A felesleges kockázatok csökkentésére is alkalmas a távmeghallgatás
170 kilométert spórolt a bíróság - sikeresen vizsgázott a távmeghallgatás a Miskolci Törvényszéken
Nemzetközi távmeghallgatás Szerencsről - Interjú dr. Takács Bálinttal, a Szerencsi Járásbíróság bírósági titkárával
A távmeghallgatással számottevően csökkenthető a biztonsági kockázat
Kitűnően vizsgázik a távmeghallgatás
Mikre lehet használni a távmeghallgatási rendszert?
Bevált a távmeghallgatási rendszer a bíróságokon
A távmeghallgatási rendszer használata
A bíróságok mintegy 2700 alkalommal használták a Via Videó rendszert
Több mint 1000 távmeghallgatás a törvényszékeken hat hónap alatt
ÚJ TÁVLATOKAT NYIT A VIA VIDEO PROJEKT A BÍRÓSÁGI MUNKÁBAN – INTERJÚ DR. SCHMIDT PÉTERREL AZ EGRI TÖRVÉNYSZÉK BÜNTETŐ KOLLÉGIUMÁNAK VEZETŐJÉVEL